ภาคีต้านยานรก
ยาเสพติดพิษร้ายทำลายประเทศที่กำลังลุกลามเป็นวาระแห่งชาติ,พ.ต.อ.พิษณุ พ่วงพร้อม ผกก.สส.ภ.จ.กระบี่ จึงทำโครงการตำรวจภูธรจังหวัดกระบี่ร่วมกับภาคีเครือข่ายขับเคลื่อนประชาคม ชุมชนหมู่บ้านต่อต้านยาเสพติด เสนอ พล.ต.ต.ศักดิ์ชัย ลิ้มเจริญ ผบก.ภ.จ.กระบี่,เพราะเล็งเห็นถึงการระบาดของยานรกปกคลุมไปทั่วทุกพื้นที่ จำเป็นต้องมีภาคีเป็นแนวร่วมสร้าง เกราะคุ้มกัน ระวังภัยจากพิษร้ายของยาเสพติด,ต่อมา พ.ต.ท.ม.ล.กิติบดี ประวิตร ผู้ว่าราชการจังหวัดกระบี่ เห็นชอบตามโครงการและเดินทางไปเป็นประธานเปิด โดยมี พล.ต.ต.นันทเดช ย้อยนวล รอง ผบช.ภ.8 พ.อ.ชัยพิพัฒน์ รันสูงเนิน รอง ผอ.รมน.จ.กระบี่ นายอำเภอ ปลัดอำเภอ สาธารณสุข ผู้บริหารองค์กรปกครองส่วนท้องถิ่น กำนัน ผู้ใหญ่บ้าน และประธานชุมชน เข้าร่วมจำนวนมาก,สอดคล้องประกาศคณะกรรมการป้องกันและปราบปรามยาเสพติดเมื่อวันที่ 14 พ.ย. 2560 กำหนดให้มีแผน ประชารัฐร่วมใจปลอดภัยยาเสพติด พ.ศ.2561 เป็นแนวทางในการดำเนินงานให้หน่วยงานภาคีเครือข่ายที่เกี่ยวข้อง,หวังลดปริมาณผู้เข้าสู่การกระทำผิดเกี่ยวกับยาเสพติด และนำผู้มีส่วนเกี่ยวข้องออกจากวงจรให้เป็นรูปธรรม และเมื่อเกิดคดีขึ้นต้องไม่ใช้ ช่องโหว่ของกฎหมาย เอื้อประโยชน์ต่อผู้ใด ไม่เร่งปิดคดีให้จบ แต่ต้องมีการขยายผลถอนรากถอนโคนขบวนการที่อยู่เบื้องหลัง,นอกจากนี้ ผู้ว่าราชการจังหวัดกระบี่ ได้มอบนโยบายสร้างภูมิคุ้มกันสำหรับเยาวชนเพิ่มเติมด้วยว่า นักเรียนทุกคนจะต้องเรียนรู้ และ เกลียดยาเสพติด ส่งเสริมความรู้ให้ตระหนักในคุณค่าของตัวเอง ด้วยการให้ศึกษาโครงการอันเนื่องมาจากพระราชดำริของ พระบาทสมเด็จพระปรมินทรมหาภูมิพลอดุลยเดช และสมเด็จพระเทพ รัตนราชสุดาฯ สยามบรมราชกุมารี จำนวน 16 โครงการในพื้นที่จังหวัดกระบี่,ชุมชนนักเรียนสามารถนำไปต่อยอดเพื่อพัฒนาตัวเองเป็นฐานรากสำคัญของเยาวชนจังหวัดกระบี่,ส่วน สถานีตำรวจภูธร 13 แห่ง จะดำเนินการตามแนวทางชุมชนบำบัดด้วยยุทธวิธี น้ำดีไล่น้ำเสีย กดดันผู้ที่เกี่ยวข้องกับยาเสพติด,ทำกระบี่ให้เป็นเมืองท่องเที่ยวปลอดยานรก.,สหบาท
พ.ต.อ.พิษณุ พ่วงพร้อม ผกก.สส.ภ.จ.กระบี่ จึงทำโครงการตำรวจภูธรจังหวัดกระบี่ร่วมกับภาคีเครือข่ายขับเคลื่อนประชาคม ชุมชนหมู่บ้านต่อต้านยาเสพติด เสนอ พล.ต.ต.ศักดิ์ชัย ลิ้มเจริญ ผบก.ภ.จ.กระบี่
ยาเสพติด,ต่อต้านยาเสพติด,พิษณุ พ่วงพร้อม,ส่องตำรวจ,สหบาท